Шарль Луй Альфонс Лаверан

Шарль Луй Альфонс Лаверан (, 1845 оны 6 сарын 18  – 1922 оны 5 сарын 18) нь Францын эмч, патологич байв.

Түүний эцэг нь явган цэргийн эмч байсан бөгөөд Лаверан аавынхаа мэргэжлийг өвлөн авчээ. Парист дунд сургуулиа төгсөөд Страсбургийн Анагаах Ухааны Их Сургуульд эмчийн мэргэжил эзэмшиж, 1867 онд төгсчээ.
Удалгүй Франц-Пруссийн дайн эхлэхэд тэр цэргийн эмч болж, 1896 он хүртэл ажиллажээ.

Тэрээр 1880 онд Алжирын Константин хот дахь цэргийн эмнэлэгт ажиллаж байхдаа хумхаа өвчнөөр нас барсан өвчтөний цусны дээжнээс паразит амьтан илрүүлж, хумхаа өвчнийг үүсгэгч нь бүдүүлэг биетэн болохыг нээсэн байна. Тэр үед хумхаа өвчин нь намаг балчиг бүхий нутгийн бохир агаараас үүсдэг гэж үздэг байв. Ийнхүү бүдүүлэг биетэн нь халдварт өвчин үүсгэдэг болохыг хүн төрөлхтөн мэдэж авсан билээ. Тэр хожим трипаносомууд, ялангуяа цеце ялаагаар дамжин халдварладаг унтаахай өвчин үүсгэгчийг судалсан байна. Түүний нээлтүүдийг үнэлж 1907 онд Анагаах ухаан, биологийн салбар дахь Нобелийн шагналыг хүртээсэн юм. Лаверан шагналынхаа мөнгөөр халуун орны өвчнүүдийн судалгааны хүрээлэн байгуулсан аж.

Лавераныг нас барахад Парист оршуулжээ.

Бүтээлүүд
 Traité des maladies et épidémies des armées - "Арми дахь халдварт өвчин ба дэгдэлтэт өвчин" (1875)
 Trypanosomes and trypanosomiasis - "Трипаносом ба унтаахай өвчин" (1904)

Эшлэл

 CDC profile

 Цахим холбоос 

 Biography Nobelprize.org
 Nobel Lecture

Ангилал:Францын эмч
Ангилал:19-р зууны эмч
Ангилал:20-р зууны эмч
Ангилал:Физиологи эсвэл анагаах ухааны Нобелийн шагналтан
Ангилал:Парисын их сургуулийн багш
Ангилал:Зэвсэгт хүчний эмч
Ангилал:Ханы Нийгэмлэгийн гадаадын гишүүн
Ангилал:Хумхаа
Ангилал:Францчууд
Ангилал:1845 онд төрсөн
Ангилал:1922 онд өнгөрсөн